पाएं अपने शहर की ताज़ा ख़बरें और फ्री ई-पेपरडाउनलोड करें
महवा देश भर में तेजी से बढ़ रही कोरोना रोगियों की तादाद को लेकर पंचायत समिति सभागार में गुरुवार को एसडीएम व बीडीओ की मौजूदगी में ग्राम पंचायत सरपंचों की बैठक में उपखंड अधिकारी रवि विजय ने कहा कि गांव का मुखिया होने के नाते अपनी नैतिक जिम्मेदारी निभाते हुए ग्राम पंचायत क्षेत्र के लोगों को कोरोना के प्रति जागरूक कर कोरोना एडवाइजरी की पालना कराना सुनिश्चित करें। साथ ही इसका उल्लंघन करने वालों की सूचना प्रशासन को दें जिससे समय रहते उन पर कार्रवाई की जा सके। विकास अधिकारी विक्रम सिंह गुर्जर ने कहा कि सरपंच आगामी दिनों में अपनी-अपनी ग्राम पंचायत क्षेत्रों में होने वाली शादियों को लेकर लोगों से समझाइश करें और जहां तक संभव हो सके फिलहाल उन्हें टाले साथ ही गांव स्तर इस जानलेवा बीमारी के बारे में व्यापक प्रचार प्रसार कर लोगों को सावचेत करें कि वे भीड़भाड़ वाले इलाकों में जाने से बचें और अनावश्यक बाहर नही घूमे। इस अवसर पर अनेक ग्राम पंचायत सरपंच मौजूद थे।
महामारी को देखते हुए विवाह स्थगित किया
सैंथल| ग्राम पंचायत बौरोदा के बिनावाला गांव में ग्राम पंचायत की कोर कमेटी की समझाइश के बाद मूलचंद मीणा के पुत्र बाबूलाल मीणा का विवाह स्थगित कर दिया गया। 8 मई को शादी होनी थी व सब जगह निमंत्रण कार्ड भेज शादी की पूरी तैयारियां कर ली थी। ग्राम पंचायत कोर कमेटी की समझाइश पर विवाह स्थगित कर दिया गया। वीडीओ मोहन लाल मीणा ने बताया कि आसपास क्षेत्र में लोगों को कोरोना जैसी घातक महामारी का सामना करना पड़ रहा है। वही इस समय बिनावाला निवासी मूलचंद मीणा ने अपने सुपुत्र की शादी स्थगित कर क्षेत्र में एक मिसाल कायम की है। प्रारंभिक शिक्षा अधिकारी तेजराम मीणा, सरपंच रीना कुंडारिया, पटवारी मुरली प्रसाद मीणा, बीएलओ मांगीलाल महावर, कनिष्ठ सहायक राजेंद्र जांगिड़, समाजसेवी हरीश चंद बैरवा आदि ने समझाइश की।
शादी में सोशल डिस्टेंसिंग नहीं मिलने पर जुर्माना बांदीकुई|
शहर के बसवा रोड पर एक शादी समारोह में सोशल डिस्टेंसिंग की पालना नहीं होने पर प्रशासन ने मौके पर पहुंचकर 5 हजार रुपए का जुर्माना किया। थाना प्रभारी राजेंद्र मीणा ने बताया कि एसडीएम नीरज मीणा, डिप्टी एसपी संजय सिंह चंपावत, नायब तहसीलदार धर्मेंद्र मीणा सहित अन्य अधिकारियों ने बसवा रोड तिवाड़ी मोहल्ला में चल रहे शादी समारोह की जांच की। इसमें सोशल डिस्टेंसिंग की पालना नहीं हो रही थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn